Hilversum, 06. Septembar 1999.

LEX Specijalis Emisija (Dnevnik 6 – zbog lakseg referenciranja). Tesko ce biti uporediti ga sa ostalim "dnevnicima"...

Pre nekih mesec dana pozove mene sef u svoju kancelariju. Sav uzurban, nesto mi se ucini kao ljut – uh reko', sta li sam sad zgresio... Tamo je sedeo i moj team-leader... Uh, uplasih se jos vise, mora da sam mnogo zgresio. Ta dilema je trajala par sekundi. Sef me upita da li bih ja zeleo da idem na obuku u Ameriku? Tek se tad zbunih! Pomislih, sad me zavitlavaju... Ne izdrzah, nasmesih se i pitah uljudno sto me zavitlava... A on opet, mrtav ozbiljan, kaze da je to istina, da je kurs prilicno nezgodan za odrzavanje u Hilversumu (za tehnicki nastrojene citaoce: kursevi su vezani za opticke WDM sisteme na 400 GHz! i jos neku sicu pored tog – velike SDH xconnect sisteme i odgovarajuce EMOSe...) i da eto oni misle da bi ja to mogao posteno odraditi... Uslov je bio da posle kad se vratim 'prepricam' to jednom ili dvojici kolega – tj., da ih obucim kroz rad. Kako ja ne umem da kazem istorijsko NE, rekao sam istorijsko da i bacio se na pretrazivanje interneta... Florida, Altamonte Springs, Lucentov centar za obuku... Lepo... Orkani, Floyd u jeku, proci ce za desetak dana... Kazu, jesen-zima je najbolje vreme za odlazak na Floridu...

Vreme je prolazilo, nista se nije desavalo sve do pre par dana. Stize mi neki mail od coveka zaduzenog za organizovanje treninga, popunih ja sto je trebalo, poslah faksove na date mi brojeve, uplatio trazenu svotu za procesiranje aplikacije za vizu, dobio kreditnu karticu kompanije (American Express) i pimo mog velikog sefa upuceno ambasadi u Amsterdamu...

Jutros, naouruzan svim pomenutim artijama i jos tucetom drugih (ugovor, banka...) krenuh u neizvesno!

Ambasada prima zahteve od 8:30 do 12:00. Ne mora se doci sinoc da bi se stiglo na red. Ne treba stolica, treba samo doci... Lagano sam dosetao do tamo, prosao pored silnih muzeja, obecao sebi da cu ih sve posetiti i usao unutra. Red u dvoristu je bio ogroman (bio sam treci), usao, i predao papire na salteru... 

"Aha, dobro, potpis, aha..." Uzdah. "Sedite tu i sacekajte da vas pozovemo na salter 4"... E, tu pocinje frka u mojoj glavi. Na salteru 4 vec gnjave nekog tipa od pre nego sto sam usao, gnjave ga i gnjave i ne pokazuju zelju da ga puste. Pustise ga nekako, a pasos mu u ruci. Zatim, muz i zena, gnjave ih gnjave i... Pasos u ruci! Ohladih se skroz, a ruke pride jos i mokre...

Prozvase i mene. Konacno. Hello, hello. Da vidimo, aha, vi idete da radite za Lucent? Jok. Ja vec radim za Lucent ovdasnji... Ovdasnji me Lucent salje ondasnjem, malo da se obucim. Dobro. Od kad ste u Holandiji... Aha, vidim, od januara... Reko ne, od avgusta (on je ipak Amer i navikao je da normalan datum tipa 1.8.99 shvata kao 8. januar – siroma covek). Izvini se tu on meni na gresci, pita koliko ostajem i kroz nepuna dva minuta mi rece da dodjem izmedju 15:30 i 16:00 da pokupim vizu!!! Joj koliki kamen mi pade sa srca na parket, neposredno pored nogu! (ipak, mnogooo mnogo lepse mi je bilo kad mi je cika doktor na VMA rekao da sam bas onako pravo nesposoban za vojsku i da idem kuci!)

Izadjoh napolje i odmah odoh do Rijks-muzeja... Ogromna zgrada, NL istorija, slikarstvo i skulpture... Natenane sam se setao naredna dva sata, lepe misli mi se vrtese po glavi, a kad je vreme doslo, podjoh pred ambasadu. E, tamo je vec bio red – bio sam osmi! Posle je doslo jos ljudi pa nas je bilo mozda i citavih dvadeset. Kako nismo u Engleskoj, red naravno da nije postojao, svi su lezerno sedeli na zardinjerama oko ulaza... Zatim, doslo je i 15:30. Domaca teta prilazi zvoncu, pozdravlja ciku preko interfona i OBAVESTAVA ga da je 15:30! Eh, kad nisam umro od smeha... Zamisljam sta bi kod nas cika rekao na to... Kroz minut-dva prisao je simpaticni Crnac i masa je navalila ka vratima... BG iskustvo je tu bilo od neprocenjivog znacaja i za tili cas sam bio treci na redu. Kroz 10 min sam bio ispred saltera i tad je doslo do jedine 'ruzne' scene... Cika mi je pruzajuci pasos, sa izrazom gadjenja na licu, rekao da je viza na papiru i da nije zalepljena u pasos zato sto njegova vlada ne 'recognize' moju zemlju! Doslo mi je da ga pitam kako li su mi 'recognize' zemlju kad je trebalo da bombarduju... Ali, mislim se, mogu oni jos i sa americanske granice da me vrate... Zahvalih mu se ja i pogledah vizu... 

Multi-entry, rok vazenja GODINU dana (a trazio sam samo na mesec dana!)... 

Pre nego sto sam dobio vizu, kad je vec sve ostalo bilo sredjeno, pitao sam sefa da li mogu da ostanem jos 7 dana posle treninga... On je rekao da ne vidi razlog zasto ne bi moglo! I, sad ce neki da se naljute, resih ja da provedem svoj godisnji u dalekoj agresorskoj zemlji – idem u Chicago kod Joce i Ane na sedam dana, a onda nazad na posao, opremljen novim znanjem i imanjem!

Da, u medjuvremenu sam dobio i ovdasnju licnu kartu i postao punopravan clan drustva! (Valjda ne moram da glasam... ;-)

Veliki pozdrav od danas prilicno srecnog mene...
Ceda van de M.

PS: Izvinjavam se dragim osobama sto sam ih drzao u neizvesnosti... Razlog je bilo moje totalno neverovanje u dobijanje vize... Danas kad je to proslost, resih da obnarodujem stvar! Svaki komentar je vise nego dobrodosao...

PS2: Zaboravih da navedem datume:
Polazak u USA: 16. oktobar 1999. 13:50, dolazak: isti dan u 17:10
Povratak iz USA: 13. novembar 1999. 17:50, dolazak u NL: 14. nov 99. 08:40...
Florida do 5. novembra, Chicago posle :-)
Telefon u hotelu: + 1 407 862 8200, King Size Bed ;-)))

================
Hilversum, 13. oktobar 1999.

Kratko obavestenje i nesto duzi prilog:

Od 15. oktobra do 15. novembra (najverovatnije) necu citati postu na 
poslovnoj adresi. Ukoliko ikad pozelite nesto da mi napisete, molim vas da 
to bude upuceno na adresu

mceda@bigfoot.com

Puno hvala.

Ceda

PS: da ovo ne bi bilo ovako maleno i suvoparno javljanje, prilazem neke od 
komentara spikera radio ZG tokom prenosa utakmice CRO-YUG... Rezultat i 
posledice znate. Bilo je pravo uzivanje slusati prenos!

'Povijesna' utakmice Hrvatska – Jugoslavija pre neki dan:

Citati spikera radio Zagreba tokom 'povijesne' utakmice Hrvatska – Jugoslavija pre neki dan:

- do pre utakmice Tudor je bio 'dzoker', 'specijalno iznenadjenje za Boskova' i sl. Tokom utakmice: Cudo da je Tudor uopste upao u prvih 25 igraca
- tokom utakmice: S. Mihajlovic je vjerojatno najbolji na svijetu...
- posle 1:0 – YU igraci se ne vide na terenu
- 5 min posle - 1:1
- i dalje se nasi ne vide
- 1:2 - "Ladic! Ladic! I gol. Cudo jedno. Cudo!"
- Iz dva slobodna udarca primili smo dva neverovatno jeftina gola
- Boskov je dobro snimio mogucnosti nasega sastava (a pre utakmice – Ciro je procitao Boskova)
- 31' – YU igraci imaju mnogo vise inventivnosti od nasih
- Gledaliste je strpljivo (za to vreme je vladao muk u gledalistu)
- Lopta do Mirkovica koji pada li pada (kao stalno glumi...)
- (grdi sudiju zbog ponistenog gola) Da podsetimo, sudac koji je u stanju domacinu sv. prvenstva iskljuciti centarfora u finalu...
- Nekako kao da ima vise tih modrih majica na terenu (nasi su bili modri)
- Mirkovic je potegnuo Jarnija za... medjunozje... A to sudac ne oprasta! (sad ga odjednom hvali!)
- Opet provokacija. Savo Milosevic. U svakom trenutku se ponasaju kako im i dolici
- ...zbog onog mangupskog, zapravo prostackog poteza Mirkovica...
- Nas gol je prava nogometna kombinacija, a primili smo dva seprtljava gola...
- Kakav silovit udarac i (mora se priznati) fantasticna odbrana Kralja
- i dalje zali zbog nasih golova: ...a drugi je bio jos seprtljaviji, a mi smo imali i gol koji nije priznat i par 100% situacija, ali je rezultat i dalje negativan...

***poluvreme***

- Stanic i 2:2. Krasan pocetak nastavka. Opet smo na pocetku i imamo igraca vise
- Mijatovic je dobio i trece dijete ovih dana i zuti karton Tudoru.
- Prodju me trnci kad lopta Sinise Mihajlovica podje prema Ladicu
- Rezultat je 2:2 i sve su karte u nasim rukama. Moralo bi se proci (50. minut utakmice)
- Italijani kazu da je Mihajlovicu bolje kad sutira sto dalje od gola... (opsednutost ovim igracem!)
- ...treci puta za redom i cetvrti korner. Mene je uzasno strah tih prekida.
- 55' – vrijeme sada leti i radi za YU reprezentaciju
- trojica nasih igraca su krenuli na Savu Milosevica i zaplivali su kada je Savo...
- Mijatovic je ispremestao cijelu nasu odbranu i Ladica i imao je prazan gol...
- 65' – Odlicna nogometna predstava u Maksimiru, nasi imaju igraca vise ali moramo priznati da se to ne vidi na terenu
- ...i ponovo taj nesrecni slobodni udarac. Dobro je! Nece valjda svaka njegova lopta ici u gol!
- ...i puca Suker preko raslji, jooooj sto bi bilo lijepo da je ovo uslo...
- ... prilika i joj, sta je promasio Suker sa 4 metra, joj, joj
- Treba dati gol na bilo koji nacin. Treba ugurati i igrace i loptu u gol Kralja
- Ide Savicevic. Eh kad bi Boskov izvadio Mijatovica. Ali, nije naivan Boskov, izvlaci S. Milosevica. Ali! Ipak! ODLICNO! Ipak izlazi Mijatovic...
- 75' – (pocinje priprema za neocekivano!) – Stvarno ce biti steta ako ovu utakmicu ne dobijemo...
- 80' – Uh, mogli smo primiti a la Ladic gol
- Opet. Ne sme biti Tudor taj koji ce organizirati napad. Vidi se da tu nema naseg kapetana Bobana.
- Vidi se da Jarni nema nogu. A ne moze se igrati nogomet bez noge
- 81' – Sad 2:2 ili 2:4 je isto lose. Uopste se ne vidi da imamo igraca vise... Nevjerojatno!
- Ide van Tudor. A to smo predlagali jos od 32. minute...
- E da je ovo kosarka a ne nogomet! (OVO mi je najomiljeniji komentar – bar smo ih u kosarci dobijali bez problema...)
- Ako ovako ostane, moramo upisati jednu nesretnu vecer u kojoj smo bili znatno bolji, kad smo nadigrali YU rep...
- Rukavini bjezi lopta, preiskusan je Djukic...
- Imamo li mogucnosti ponoviti Irsku (dali su gol u produzetku drugog poluvremena...)
- Lopta se opet odbila do tog Djukica...
- Nervoza cini svoje. Opet je pogodio Jokanovica.
- Nema mirnoce, nema stalozenosti – moramo ih razumjeti...
- Jos samo 270 sekundi nade za nase reprezentativce...
- Jos 2 i pol minuta – normalno je da se njima ne zuri.
- ...glava Djukica za korner – poslednji korner nade
- ponovo je izbio taj odlicni Mihajlovic
- jos samo 25 sekundi...
- Moramo konstatirati tu zalosnu cinjenicu – bili smo bolji, ali nismo imali srece.
- KRAJ.
- Gledacemo evropsko prvenstvo na TVu – oni su prosli izravno, Irska je druga, a mi smo slabiji i od Iraca.
- Kljucno je ono sto nismo pobjedili u Makedoniji
- Taktika naseg izbornika – eksperiment sa Tudorom je totalno propao...
- Mislim da je Hrvatskoj mjesto na E2000 po kvalitetu igraca, ali o tome cemo imati vremena raspravljati.
- Bila je to utakmica strahovite tenzije...
- Ljep pozdrav iz ove tuzne Maksimirske veceri...

Kako stara kineska kaze, dok nekom ne smrkne...

================